Anja Andersen

Anja Andersen (fødd 15. februar 1969 í Odense, Danmark) er ein fyrrverandi hondbóltsleikari og hondbóltsvenjari, ið varð útnevnd sum heimsins besti hondbóltsleikari í 2012 og var tann fyrsti danin, ið fekk henda heiður. Hon var virkin sum hondbóltsleikari til 1999, og spældi 133 landsdystir fyri Danmark og skoraði 726 mál. Hon spældi hondbólt fyri fleiri donsk feløg og norska felagið Bækkelaget og týska felagið TuS Walle Bremen. Anja var við til at vinna gull fyri danska kvinnuhondbóltslandsliðið á Summar-OL 1996, HM gull í 1997, HM silvur í 1993 og HM bronsu í 1995, og EM gull í 1994 og 1996. Anja er kend sum ein sera góður hondbóltsleikari, men var eisini kend fyri sítt sinnalag, tí hon ofta østi seg upp undir dystum, og tað førdi til nógv reyð kort.

Orsakað av einum hjartafeili gavst hon at spæla hondbólt í 1999. Anja er dóttir Keld og Vivi Andersen ið bæði eru fyrrverandi hondbóltsleikarar.

 Heiður 
 1994 - Vald til heimsins næstbesta hondbóltsleikara
 1997 - Útnevnd sum heimsins besti hondbóltsleikariAnja Andersen var til 2012, tá ið Mikkel Hansen eisini fekk henda heiður, tann einasti danski hondbóltsleikarin nakrantíð hjá kvinnum og monnum ið fekk henda heiður
 2007 - Upptikin í donsku Hall of Fame
 2009 - Fekk Mathildeprisen fyri at hava mótprógva vanligu fatanina, um at venjarar av elituítróttarfólkum altíð eru menn.

 Keldur og viðmerkingar 

Bólkur:Danskir hondbóltsleikarar
Bólkur:Føðingar í 1969